ຄວນມີບັນດານະໂຍບາຍຮັບປະກັນຄວາມສະເໝີພາບລະຫວ່າງບັນດາຮູບການວິສາຫະກິດ
(ພາບປະກອບ)
ຮ່າງເອກະນກອງປະຊຸມໃຫຍ່ຄັ້ງທີ 12 ຂອງພັກ ໄດ້ຮັບຮູ້ວ່າ “ເສດຖະກິດເອກະຊົນແມ່ນກຳລັງໜູນທີ່ສຳຄັນຂອງພື້ນຖານເສດຖະກິດ“ ແລະ “ສ້າງທຸກເງື່ອນໄຂອຳນວຍຄວາມສະດວກໃຫ້ແກ່ການພັດທະນາວິສາຫະກິດເອກະຊົນ ເພື່ອສ້າງກຳລັງໜູນຍົກສູງກຳລັງແກ່ງແຍ້ງຂອງພື້ນຖານເສດຖະກິດ“. ຢູ່ນອກກອງປະຊຸມໃຫຍ່ຄັ້ງທີ 12 ຂອງພັກ, ບັນດາຜູ້ແທນໄດ້ຕີລາຄາສູງທິດທາງນີ້ ແລະ ຖືວ່າລັດຄວນມີບັນດານະໂຍບາຍຮັບປະກັນຄວາມສະເໝີພາບລະຫວ່າງບັນດາຮູບການວິສາຫະກິດໃນວິວັດແຫ່ງການພັດທະນາປະເທດຊາດ. ຕາມຜູ້ແທນ ຫງວຽນເຕິ໋ນຕວນ, ແຂວງ ແຄ໋ງຮ່ວາ ແລ້ວ, ເມື່ອທຽບໃສ່ເອກະສານກອງປະຊຸມໃຫຍ່ຄັ້ງກ່ອນ, ໃນເອກະສານກອງປະຊຸມໃຫຍ່ຄັ້ງນີ້, ເສດຖະກິດເອກະຊົນໄດ້ຮັບຖືວ່າແມ່ນກຳລັງໜູນສຳຄັນຂອງປະເທດຊາດ ຄຽງຂ້າງບົດບາດຫຼັກແຫຼ໋ງຂອງເສດຖະກິດແຫ່ງລັດ. ສິ່ງດັ່ງກ່າວສາມາດຮຽກຮ້ອງການປະກອບສ່ວນຂອງວິສາຫະກິດ, ນັກທຸລະກິດເຂົ້າໃນພື້ນຖານເສດຖະກິດຂອງຫວຽດນາມ. ລັດຄວນສ້າງເງື່ອນໄຂ, ຮັບປະກັນຄວາມສະເໝີພາບລະຫວ່າງບັນດາຮູບການວິສາຫະກິດເພື່ອຊຸກຍູ້ການພັດທະນາເສດຖະກິດເອກະຊົນ. ສ່ວນ ຜູ້ແທນ ຫງວຽນມິງຮຸ່ງ, ແຂວງ ຫາຍເຢືອງ, ຢືນຢັນວ່າ, ເສດຖະກິດ ເອກະຊົນແມ່ນແຫຼ່ງຄວາມສາມາດບົ່ມຊ້ອນໃຫຍ່ແນໃສ່ຊຸກຍູ້, ພັດທະນາເສດຖະກິດ - ສັງຄົມຂອງ ຫວຽດນາມ. ເພື່ອໃຫ້ເສດຖະກິດເອກະຊົນພັດທະນາສົມກັບຄວາມສາມາດ. ເງື່ອນໄຂທຳອິດເຊິ່ງລັດຕ້ອງເຮັດນັ້ນແມ່ນ ສືບຕໍ່ປັບປຸງກົນໄກ, ນະໂຍບາຍ, ເພື່ອໃຫ້ເສດຖະກິດເອກະຊົນພັດທະນາຄືດັ່ງບັນດາພາກສ່ວນເສດຖະກິດອື່ນໆ.
(ແຫຼ່ງຄັດຈາກ VOV)